與觹軸工鄭老
作者：艾性夫
朝代：宋

paragraphs: 君不見世南人間行秘書，撐腸拄腹搜不枯。
眼空千古不留物，更用芸香祛蠹魚。
又不見王家樓中五百車，錦奩玉軸籤紅牙。
夜生光怪射東壁，神鬼錯愕相驚嗟。
無形之書不復見，有形之書今亦鮮。
吳儂鞭馬馳京塵，何曾著眼雞林人。
弓刀自带封侯相，黄金不博青藜杖。
請翁少待三十年，怕有米家書畫船。